Промените на времето и настроението вътре в нас - Блог - Native for Native\n12.11.2021г. Психолог Мариета Петрова\nПриродата следва своите цикли, след летните дни следва есента. Ноември е потаен, понякога обвит в мъгла, понякога дъждовен. Месец на завръщане към дома, и към себе си. Топлината на дома ни притегля постепенно и денят е станал по-къс. Лампите на домовете си палим още преди 17.00ч, времето е по-студено, дните по-кратки и все по-малко време прекарваме навън и спонтанните срещи с хората ги няма. Отпуските отдавна са свършили, често времето е лошо. Забързани сме след работа към своя дом, а ритъмът е много по-различен от този на дългите и топли летните дни.\nСлънцето все по-малко ни гали с лъчите си, а и в някои дни съвсем го няма.\nЗатваряме се в домовете си, но не за всеки това затваряне е благоприятно и приятно. Късият ден, липсата на слънчева светлина и време прекарано на чист въздух, по-малкото срещи с близки и приятели, и не на последно място еднообразието могат да повлияят на настроението ни и изведнъж да загубим мотивация и дори да не можем да се адаптираме за известно време.\nКакто е известно смяната на сезоните, промените в биологичния часовник и недостигът на слънчева светлина значително променят хормоналната картина и в организма серотонинът се отделя в недостатъчно количество. Ето как можем да се опитаме сами да подпомогнем подобряването на настроението си в няколко прости стъпки.\nОткъде да започнем Когато става въпрос за намиране на енергията да свършим нещо, обикновено започването е най-трудната част. Затова започнете с нещо малко. Лека полека събудете промяната – с малки и бавни стъпки, без да поставяте огромен брой цели пред себе си или неизпълними очаквания.\nЗапочнете с лека промяна в обичайният ви режим. Слезте от трамвая една-две спирки по-рано, разходете се по мъничките улички, по които отдавна или никога не сте минавали. „Всеки ден трябва да си инжектираме по малко фантазия, за да не умрем от реалност“ както казва Рей Бредбъри.\nОбщувайте с природата Общуването с природата е истинска благодат за сетивата, а човек се нуждае от досег с природата за постигане на духовно обновление и поддържане на чувството за жизненост в душата ни. Близостта с природата и животът в нея, много ясно изостря нашите първоначални чувства, позволява ни да черпим жизнена сила и подхранваща енергия, дава ни усещане за свързаност и усещане, че сме част от нея. През почивните дни отидете на една есенна разходка. Около всеки град обикновено има интересни екопътеки или природни забележителности които можете да посетите. Съставете списък.\nСъздайте си настроение Помислете си за приятна подредба в дома или стаята ви, която да ви донесе уют и радост за окото- може да е просто една боя в по-ярки цветове или създаването на свой творчески кът.\nНе гледайте много новини - това често води до ретравмиращи преживявания и провокира страхове. Вместо това се обградете с приятни подбрани предавания, музика, книги, които ще внесат настроение и ентусиазъм у вас. Интересно четиво, детективски роман, предавания за пътешествия и приключения, филми за вдъхновяващи личности или всичко, което може да ви зарежда. Пуснете си радио, подкастове с интересна тематика.\nПоговорете с някого Обадете се на ваш близък приятел или роднина. Не забравяйте, че емоциите най-добре оттичат в човешките взаимоотношения. Общуването е най-добрият начин за психотерапия, особено когато се случва на живо, а не през социалните мрежи. Споделяйте за тревогите и притесненията си. Много е важно да говорим и споделяме за начина по който се чувстваме.\nПишете за вашите емоции и трудности Когато се борите с нещо или с трудни емоции е много полезно да пишете за тях в тетрадка или дневник. Това е един полезен инструмент за поддържане на психичното здраве. Докато пишете имаме времето и чудесната възможност да разсъждавате върху това, което чувствате, а също така и върху причините които може да са породили тези усещания, и същевременно да оставите част от товара на белия лист.\nОткрийте онова, което ви вдъхновява Това в много случаи може да се случи когато се отделите от обичайната среда за няколко дни. Една кратка екскурзия или пътуване до ваш роднина може да подейства зареждащо. По тази начин ще се оттеглите от хора, преживявания или ситуации където обичайно пребивавате и ще можете да погледнете върху живота си по-ясно и трезво и сякаш отдалеч и през чужд поглед.\nФизическа активност Физическото натоварване раздвижва кръвообращението, подобрява тонуса, гони умората и зарежда със сили и настроение. Може да не сте почитател на спорта и упражненията, но пробвайте да вървите пеша повече или да отделите 10 минути на ден, които да посветите на едно леко раздвижване, в което вие да измислите упражненията си, следвайки позите в които тялото ви се чувства добре и релаксирано.\nСъставете своя план за промяна Опитайте се първо да визуализирате промяната. Как и като какъв се виждате, от какво е необходимо да се освободите, кое искате да промените в себе си, откъде ще започнете.\nСъбудете творчеството Творчеството е процес, който винаги е по-интересен от резултата. Можете да възродите стари хобита или да преоткриете себе си в нови, може да рисувате, да пеете, опитайте се да правите нещо с ръце. Важното е да почувствате лекота и прилив на енергия, концентрация на ума в градивна дейност и по този начин ще повишите вибрациите си.\nКак се грижим за психичното си здраве\nНашите мисли влияят на емоциите ни, а те на поведението ни. Всяка мисъл или емоция задейства биохимична реакция в организма ни. Прекалено дългото стоене в негативни емоции като страх, тревога и неудовлетворение може да се отрази неблагоприятно на психичното ни здраве, оттам и на телесното.\nЗапомнете: когато дълго време пренебрегваме психичното си здраве, тялото ще намери начин да ви го съобщи.\nКога е непроходимо да потърсим специалист Всеки психичен дискомфорт, промяна в апетита или в храненето, съня, повишена уморяемост, липса на енергия, промени в настроението, отчаяние, поява на мрачни или тревожни мисли, загуба на търпение, трудности в мотивацията – всички изброени неща са сигнали, че нещо не е наред. Това могат да бъдат симптоми на психично прегаряне, стрес или на депресия. В такива случаи незабавно се обърнете към специалист. Самото споделяне разтоварва емоционално и е крачка към промяната, все пак правите нещо за себе си, за душата си, за по-доброто ви функциониране.\nНе можем да контролираме събитията, хората или техните реакции, но можем да променим собствената си нагласа към това, а нашето здраве е наша отговорност и е изяло в нашите ръце.\nНяма по-прекрасно от това човек да може да се радва на добро емоционално здраве, да се научи да бъде по-осъзнат, да възвърне чувството си на радост и удовлетворение. Да се чувства значим и свързан с останалите, да се радва на изобилието и красотата във всеки ден, да умее по гъвкав начин да отговаря на промените в средата, да създава щастливи взаимоотношения, да бъде в хармония със самия себе си и със заобикаляния го свят.


Ваня Щерева иска да бие Сияна от Стъклен дом / Звездно.БГ - звездите ни говорят\nВаня Щерева иска да бие Сияна от Стъклен дом\nПортокаловото момиче Ваня Щерева се срещна за втори път с пловдивските почитатели, но този път в Mall Plovdiv. Феновете на най-новата й книга „Стъклен дом” по едноименния сериал, имаха възможност да си вземат личен автограф от авторката на книгата, която вече от 20 дни е на пазара и се радва на голям интерес.\n„Може би ще прозвучи малко несериозно, но я написах за 20 дни. Нямах време за нищо. Добре че беше лято и стоях на балкона и писах нонстоп с чашка алкохол в ръка. Изобщо не излизах от вкъщи и пак не вярвах, че ще се справя”, това разказа Щерева в Mall-а.\nБез да се замозабравя, Ваня издаде малко пикантни неща от кухнята на писането. „До сега разказвах от първо лице, но ето че ми се наложи да съчинявам диалози и да говоря от името на героите. Придържала съм се към характерите на героите от филма, тъй като зрителите вече са свикнали с тях. Обаче във филма намерих две грешки и ги поправих. При сцената с отвличането единият похитител беше без маска. В книгата е същото, но го оправдах. Сцената, в която Камен си забравя портмонето и Боряна вижда снимката на американското му семейство, също не ми стоеше логично. Къде е тръгнал навън без портмоне. Затова аз го оставих в хола. Тъй като нямаше как да покаже теста за бременност на Сияна с двете червени лентички, в книгата описах как тя влиза в банята, бута чашата и жълтата течност тръгва между фугите, образува сърце и любимата на Дани там разбира, че ще има бебе от него. Отнасям се с лека ирония към Сияна. Някой път ми е идвало да й шибна два шамара, така ме ядосват постъпките й”, смее се Ваня Щерева.\nИ сподели, че любимите й герои са Елена и Христо Атанасови. „Учудващо за мен ми харесват положителни герои. Уж са скучни, но имат своя чар и ми харесват”, завърши авторката.


Често сме свидетели на случаи, при които се съчетават методики на диагностика и лечение, основани на различни философии. Някои от по-често срещаните примери съм изброил по-долу:\nСъчетаване на западна диагностика с акупунктура върху точки подбрани от рецептурен справочник (най-често поради непознаване или лекомислено отхвърляне на източната диагностика и профилактика като “ненаучна отживелица”).\nСъчетаване на акупунктурна/енергийна диагностика (напр. по Риодораку, Фолл, Акабане) – най-често компютърна, с изписване на лечение с хранителни добавки на различни фирми или билкови комбинации от “екзотични” райони на света. Защото е закупена интересна за пациентите диагностична апаратура, срещу резултатите от която, обаче, няма капацитет за прилагане на съответното лечение – китайска медицина или друг енергиен метод.\nЗападна диагностика с изписване на китайски билки (абсолютно непознаване на принципа на подбор на китайските билкови комбинации и ръководене само от краткия списък със западни диагнози, който е приложен към тези билки). Това е почти като да сравняваш чушки с домати.\nКонвенционална диагностика със смесено лечение – алопатия и хомеопатия, добавки и ..каквото друго “модерно” се сетите;\nСъвместно прилагане на акупунктура и хомеопатия и др. Когато чуя за тази комбинация винаги се питам дали прилагащите ги са такива адепти в енергийното лечение /към което спадат и двата метода/, че могат да преценят как си влияят двете въздействия едно на друго? И как могат да преценят какво е съчетаното им действие върху пациента? Или по-скоро действат на принципа, ако едното не помогне, дано другото свърши работа?\nНе смятам, че има нещо лошо в прилагането на тези методи сами по себе си, но съчетаването им издава, според мен, непознаване в достатъчна степенили липса на вяра, в който и да е от прилаганите методи. От друга страна, като има търсене, защо да не предложим?! Какво, ако не знаем достатъчно, кой може да го докаже?


Номер на оферта:72268\nПлощ:50 кв.м. Етаж: -1 Обзавеждане:необзаведен\nДават се 3 офиса под наем до хотел "България"- имат СОТ, телефон, Интернет.\nПредназначение-офис, турагенция, аптека,магазин.Лицев партер.\nИма възможност за соеденение, намират се един до друг.\nДобра проходимост от хора, магазини, хотел, училище.\nИма статут за кафе\nСГРАДА: Жилищна сграда.Тухлена\nМЕСТОПОЛОЖЕНИЕ: Зад хотел България, до църквата.\nПРЕДИМСТВА: Поток от хората, оживена улица, наблиза са магазини, ресторант, до море 600м\nОбади се СЕГА и цитирай този код 72268\nОбадете се на: Лена


Намалете зъбната плака с бирена мая и морска сол | Здравни съвети Framar.bg\nНачало › Съвети › Здраво тяло › Нетрадиционно › Намалете зъбната плака с бирена мая и морска сол\nБирената мая съдържа активни съставки, които променят средата, отговорна за появата на бактерии и тяхното развитие върху зъбите. В комбинация с морска сол тя може да помогне за намаляване на зъбната плака.\nвода (нужното количество)\nКомбинирайте бирената мая и морската сол. Добавете малко вода. Разбъркайте съставките до получаване на хомогенна смес. Нанесете пастата върху зъбите с кръгови движения. Оставете да подейства няколко минути и отмийте с вода. Повтаряйте процедурата по два пъти дневно в рамките на седмица.\nЧЕТКА ЗА ЗЪБИ ЕЛГИДИУМ КРИЕЙШЪН НЕОН SOFT


Изготвяне на персонален хранителен режим за кучето ви | Purina\nВсяко куче е различно и затова е добре да знаете, че съществуват много различни храни за кучета, предназначени за всякакви нужди - от регулиране на теглото до храни в случай на заболяване.\nПрез последните около 20 години бе отбелязан огромен напредък при диетичните храни (известни и под наименованието „терапевтични“ или „функционални“ диети) и в момента те са основен елемент в дейността на съвременните ветеринарни практики. Освен че предоставят идеалния набор от хранителни съставки за едно здраво и жизнерадостно куче, тези специални диети за домашни любимци са разработени да отговарят на специфичните хранителни изисквания които евентуално би могъл да има домашният ви любимец. Специалните диети за кучета са налични и в разновидности, предназначени за кучета възстановяващи се от болести, независимо дали става въпрос за хирургическа операция или за тъжните случаи на купени кучета, които трябва да бъдат лекувани от недохранване.\nПрепоръчаните от ветеринар диети и предписаните от ветеринар храни за кучета могат да предложат правилна хранителна формула за кучета, които страдат от:\nСпецифично здравословно състояние\nГастроентерологични заболявания от типа на възпаления на червата, запек, повръщане и диария\nЗастойна сърдечна недостатъчност, високо кръвно налягане или задържане на течности\nВъзпалителни заболявания на ставите (или при здрави кучета, предразположени към ставни заболявания)\nСъщо като при хората, алергиите са необичайни реакции на имунната система спрямо определена храна или вещество. Нещо което е напълно безвредно за повечето кучета може да се окаже неприятно или животозастрашаващо за куче, имащо алергия към такива вещества. За щастие истинските алергии са редки и не трябва да бъдат бъркани с по-честите и много по-леки „непоносимости“ към храна. Повечето алергии биват откривани при млади кучета, но наследствените фактори, някои болести и дори излагането на определено вещество могат да доведат до поява на алергии във всяка възраст, съответно не е зле да наблюдавате за необичайни симптоми след хранене.\nС какво да храните кучето си\nИзследване за алергия\nЧесто срещаните симптоми на алергия при кучетата включват:\nКожни проблеми - сърбеж и зачервяване с поява на опадала козина, често по краката, муцуната, подмишниците и/или слабините и хълбоците.\nМножествени инфекции на ушите.\nСтомашно-чревни заболявания от типа на повръщане и/или разстройство\nПроблеми с дишането (макар такива да са редки).\nСвържете се веднага с ветеринарния си лекар, ако забележите някой от описаните по-горе симптоми. Откриването и диагностицирането на алергии може да е трудно, защото симптомите им са доста неспецифични и често приличат на други заболявания. Може да се наложи ветеринарният лекар да извърши по-обстоен преглед, за да открие проблема и да излекува кучето ви.\nНай-ефективният метод за тестване на алергия се нарича изследване по метода на изключващата диета, при което кучето временно се постава на диета от лека храна, която храна често е хипоалергенна. Това означава, че в храната има толкова малки количества протеин, че тя не може (или много рядко може) да предизвика алергична реакция. Вашият ветеринарен лекар би могъл също така да препоръча диета на основа на въглехидрати и протеини, които вашето куче досега не е приемало - от типа на сьомга и ориз. Такива съставки са включени в някои храни за кучета на Purina, предназначени за животни с алергии:\nТези диети трябва стриктно да се спазват и докато трае диетата трябва да спрете да храните домашния си любимец с допълнителни специалитети от типа на лакомства или пикантни парченца, включително от вашата трапеза. Това може да е трудно, особено ако искате кучето ви да се чувства обичано, но си струва да откриете къде точно е проблема.\nВ края на тази изключваща диета ветеринарният лекар трябва да провери състоянието на кучето ви. Ако няма подобрение по време на изследването чрез диета, то може да се наложи допълнително изследване, за да се установи какво причинява здравословните проблеми. Ако няма подобрение, следващата стъпка е постепенно да се добавят протеини към диетата, за да се открие съставката, която води до нежелана реакция. Ако симптомите се проявят отново при определена храна, то значи сте открили какво причинява алергията, след което можете да пробвате специална храна за кучета с алергия.\nТози процес на елиминиране изисква време и търпение, а кучето ви може да бъде насочено към специалист, който да следи изследването чрез диета, ако симптомите са много силно изразени или ако се проявяват при повече от една храна. Свържете се с ветеринарния си лекар, ако подозирате, че кучето ви може да има алергия или ако се интересувате от допълнителна информация относно кучешките алергии.\nПо прогнозни данни обезпокоителните 33 процента от кучетата имат наднормено тегло или страдат от затлъстяване. Причината е твърде проста - поемане на твърде много храна и недостатъчно движение, за да се изгорят приеманите калории.\nМожете са се справите с проблема като проверите колко калории поема кучето ви чрез храната и колко калории изгаря чрез физическа активност. След това можете да регулирате храната им спрямо определен хранителен режим и да увеличите физическата активност чрез допълнителни разходки. Имайте предвид, че даването на по-малко от обичайното количество храна не е решение, защото може да доведе до загуба на баланса на приеманите хранителни вещества или до липса на хранителни съставки. Ако сте проверили показателите за физическо състояние на вашето куче и знаете, че са над идеалните показатели за кучето ви, то ще се храни и сваля килограми много по-ефективно, ако премине на специално разработена диета за отслабване на кучета. Освен това кучето няма да може да се оплаче от недостатъчно количество храна.\nНякои от водещите продуктови марки на Purina предлагат специални диети за кучета, разработени да задоволяват нуждите от лечение на конкретни болести или за осигуряване на специален хранителен режим.\nХранене на кучета и кутрета от дребни породи\nПри храненето на кучета от дребни породи трябва да помните, че макар устата и стомаха на тези кучета да са малки, изискванията им спрямо количеството на поеманите калории са големи. Знаете ли например, че едно куче от порода померански шпиц се нуждае от два пъти повече калории на килограм от теглото си отколкото немския дог.\nХранителните формули за дребни породи са разработени именно да отговарят на тези твърде различни нужди. Те са богати на хранителни вещества и на калории (което е добре за по-бързия метаболизъм и по-малък обем на стомаха на тези породи) и съдържат повече протеин, мазнини за осигуряване на допълнителни калории и лесно усвоими въглехидрати. Тези храни съдържат и допълнителни количества витамин В за регулиране на метаболизма. Парченцата храна в сухите храни от тези марки са с по-дребни размери, за да са по-лесни за приемане.\nКак да храните дребно куче\nАко малкият ви по размери приятел има нормално тегло и не е поставен на диета от ветеринарния ви лекар, само от вас и вашето куче зависи каква храна ще изберете - мокра или суха, а може би смес от двата вида храна.\nНеобходимо е да спазвате указанията върху опаковката, но ако е възможно хранете кучето си често и по малко - два или три пъти а ден. Дребните кучета изразходват калории по-бързо и съответно разделянето на храненето на няколко пъти през деня ще им помогне да са енергични през целия ден.\nХранете кучето на място където може да се нахрани на спокойствие, особено ако имате и други кучета, които са склонни да тършуват в порцията на другото куче.\nХранете кучето си на пода, за да яде по-бавно и да не гълта цели хапки.\nРедовно следете физическото състояние на кучето си и внимавайте да не преяжда, защото неговите по-дребни стави и крайници се натоварват, а може да се натрупат и килограми в коремната област, което да доведе до диабет или сърдечни заболявания.\nКонсултирайте се с ветеринарен лекар, ако не сте сигурни как или колко често да храните дребно куче.\nМарките храни на Purina предлагат няколко специални хранителни формули за дребни кучета, които са разработени за нуждите на породи с дребни представители. Използвайте горния селектор на марки, за да откриете подходящия продукт за кучето си.\nХранене на кучета и кутрета от едри породи\nПредставителите на едрите кучешки породи, също като дребните кучета, има свои специфични хранителни нужди. Възрастните едри и много едри породи например се нуждаят от по-малко калории на единица тегло, тъй като едрите кучета обикновено имат по-бавен метаболизъм от дребните.\nКак да храните едри кучета\nКучетата от едри породи имат навика да излапват храната си на едри хапки, което може да доведе до проблеми с храносмилането. Можете да им помогнете да поемат храната си по-умерено като има давате две по-малки порции на ден вместо една голяма.\nНе карайте кучето си да извършва физически упражнения един час преди и след хранене, защото едрите и много едри породи кучета са особено склонни към подуване на корема и усукване на червата (нарича се още усукан корем, завъртане на стомаха или волвулус), което е състояние, изискващо спешна медицинска помощ. Симптомите включват подуване на стомаха, гадене и израз на силно неразположение. Свържете се веднага с ветеринарния си лекар, ако имате някакви подобни опасения относно състоянието на едрото си куче.\nКоличеството на храната зависи от породата на кучето и начина му на живот, а също и от избраната храна - например дали го храните със специална храна за много едри породи кучета. Винаги внимателно се запознавайте с указанията на опаковките на храните за много едри породи, защото инструкциите съдържат информация как да определяте количеството на храната в зависимост от размерите на породата и възрастта. Имайте предвид, че тези указания са общи и можете да правите леки корекции, за да поддържате кучето си в оптимално физическо състояние.\nХранете кучето си на тихо и спокойно място, далеч от шумотевицата на дома, а ако имате и други кучета не е лошо да ги храните отделно, за да се избегнат суматохи и кражби на храна едно от друго.\nПоставянето на купичката за храна на едно куче на по-високо може да помогне за предотвратяване на храненето на едри хапки и съответно поява на стомашни проблеми.\nАко сте загрижени за теглото на куче от едра или много едра порода, най-добре да се консултирате с ветеринарен лекар. Може да е уместно да предложите специално разработена лека храна. Те съдържат по-малко мазнини, но имат всички необходими за кучето ви витамини и минерали, така че то ще се радва на балансирано хранене въпреки по-малкото калории.\nНяколко от водещите марки на Purina предлагат хранителни формули, разработени специално за нуждите на едри и много едри породи, а всяка от тези храни е резултат от прилагане на най-новите научни разработки в областта на качеството, вкуса и храненето. Научете повече за това кой продукт е най-добър за кучето ви и за вас посредством показващите се по-горе продукти.\nАко искате да получите допълнителна информация относно персонализирането на хранителния режим на вашето куче или имате някакви други въпроси, свържете се с нашия ЕКИП ЕКСПЕРТИ ОТ ОТДЕЛ PETCARE


СДС: Отървахме се от сините олигарси | България | Новини от България и Света | OFFNews.bg\nПоследна промяна на 27 ноември 2012 в 08:42 1824 4\nРумен Христов. Снимка: БГНЕС\n„Ние сме решени да скъсаме със синята номенклатура и сините олигарси, да бъдем честни с нашите избиратели и да се върнем към корените на СДС“, заяви зам.-председателят на партията Румен Христов пред БНТ.\n„През годините СДС беше напуснат от много знакови фигури. Днес останаха само Петър Стоянов и Филип Димитров, но ние ще оцелеем и този път“, посочи още Христов.\nТой коментира, че тримата изключени депутати не са посочили нито един довод за бойкота си срещу кандиадтурата на Петър Стоянов за конституционен съдия.\n„Нямаше нито един аргумент защо не се подкрепя Петър Стоянов. Недопустимо е хора от СДС да не подкрепят собствените си закони, какъвто беше и случаят със Закона за лустрацията. Когато се работи по дадена тема и тя трябва да се внесе в НС, ние получаваме отговор: Това не сме го писали ние и няма да го внесем“, обясни Румент Христов.\nОсобено критичен той бе към бившия лидер на СДС Мартин Димитров.\n„Как до 16 юли имахме шанс да влезе в следващия парламент, а след 16 юли минахме в „Б“ група. Какво да чакаме от избирателите, след като бившият председател Мартин Димитров обяснява, че СДС вече е в „Б“ група“, оплака се зам.-председателят на сините.\nДумите на Христов бяха коментирани от изключения вчера Ваньо Шарков, който заяви, че ръководството в СДС е заприличало на номенклатурна диктатура.\n„Ще правя абсолютно същото, каквто досега. Аз не съм в парламента благодарение на ръководството на СДС, а благодарение на хората от Благоевград“, заяви намеренията си Шарков.\nСъщото становище изрази и другият изключен депутат Димо Гяуров пред „Нова телевизия“.\n„Никой от нас няма намерение никъде да ходи, в никоя друга партия. Ще представляваме тези, които представляваме и сега – избирателите“, заяви Гяуров.\n„Когато виждаш едни хора, които целенасочено загърбват печелившия проект „Синя коалиция“ и целенасочено вървят към самоубсийтво, не можеш да им дадеш оценка – та са или идиоти, или предатели“, коментира ръководството на СДС Гяуров.\nВаньо Шарков Димо Гяуров изключени депутати кандидатура за КС Румен Христов СДС скандал\n27.11 2012 в 10:11\nРумене, скрий се. Не те ли е срам да се обаждаш след успеха си на президентските избори?\n27.11 2012 в 10:10\nГ-н Христов, дано поне да са Ви платили добре за политическата услуга, защото на Околовръсното нямате никакъв шанс.\n27.11 2012 в 09:33\nКой говори за сини олигарси? Румен Христов ли? Румене, не подценявай паметта на електората...\n27.11 2012 в 09:18\nАко ръководството удържи на тоталния натиск, който ЧЕРВЕНО-СИНЯТА МЪГЛА им прилага в момента, значи ще се справи и на изборите!


Пътят към световно правителство и невиждана диктатура\n"Някои дори вярват, че ние (Рокфелер) сме част от таен заговор, който работи срещу интересите на Съединените щати, характеризиращи мен и моето семейст\n„Някои дори вярват, че ние (Рокфелер) сме част от таен заговор, който работи срещу интересите на Съединените щати, характеризиращи мен и моето семейство като ,,интернационалисти“, които участваме в конспирация с конкретни хора от цял свят, за да се изгради една по-интегрирана глобална политическа и икономическа структура – единен свят, ако щете. Ако това е моя отговорност, аз съм виновен и аз съм горд с това.“\n„Да вземем ООН, която е създадена специално за сигурността по света. Готови сме за войни, защото сме взели всевъзможни превантивни мерки. Имаме НАТО, имаме бойни дивизии, джипове, обучени хора. Но как е при епидемиите? Имаме ли толкова учени и лекари, колкото самолети и палатки? Ако работеше нещо такова, като едно световно правителство, щяхме да сме по-добре подготвени.“\n„Има само една тема в цялата ни работа – ние трябва да намалим броя на населението. Или правителствата ще направят това по нашия начин, чрез добри, чисти методи, или те ще имат неприятности, подобни на онези, които имаме ние в Салвадор, или в Иран, или в Бейрут. Населението е политически проблем. Щом населението е излязло от контрол, то е необходимо авторитарно правителство, дори фашизъм, за да бъде намалено…“\nТомас Фергюсън, бивш чиновник от Държавния департамент на САЩ по въпросите на населението\n„Имам чувството, че климатичните промени може би са проблем, който е толкова сериозен, колкото и войната. Може би ще се наложи да оставим демокрацията настрана за известно време.“\nДжеймс Лавлок, британски учен\nДо неотдавна тази тема се смяташе за пълна измислица или конспиративна теория, но сега най-богатите хора на света открито я предлагат като добра идея.\nТези хора умишлено все по-често внушават на широката публика как хората убиваме планетата и как единственият възможен спасител е едно световно правителство с разширени правомощия.\nЗа да бъде подтикнато човечеството да приеме този мракобесен ред, то ще бъде отведено до ръба на оцеляването чрез Трета световна война, лабораторно създадени болести, глад, жажда, мизерия, инсценирани терористични атаки, цензура на медиите и т.н.\nВ допълнение към това, се очакват и множество земни катаклизми, част от които които също не е изключено да бъдат изкуствено предизвикани.\nКакто Щайнер, така и други със свръхсетивно зрение са единодушни, че краят на петата културна епоха ще бъде съпътстван от ред природни бедствия. Те са необходими за следващата шеста културна епоха и най-вече за следващата шеста коренна раса. Тези природни катастрофи ще имат силен преобразуващ характер за цялата планета, но земите на Северна Америка ще са едни от най-засегнатите, при това ще са от първите. Западна и Централна Европа пък ще бъдат буквално унищожени от предстоящата война. В известен смисъл балканския полуостров е на завет ще бъде на завет от по-сериозните бедствия, ако местните народи изпълняват Божията Воля и вместо да воюват със злото станат оръдия на Доброто. Но все пак всичко ще се усети осезаемо и тук.\nЗа начина на налагане на Новия Световен Ред нека имаме предвид думите на д-р Гълъбов:\n„Когато човекът се намира на границата на своята издръжливост, той става силно внушаем. В такъв момент в съзнанието му лесно могат да бъдат имплантирани нови поведенчески модели, които да бъдат временни или трайни и неизличими в зависимост от типа нервна система на индивида. Предизвикването на силен страх, гняв или тревога повишават изключително много внушаемостта и това се използва много умело за манипулиране както от страна на религиозните водачи, така и от политиците.“\n„В тълпата човек има изключително висока внушаемост, губи своята идентичност, дори своята човечност, морал и чувство за отговорност, и се слива в една аморфна маса, която може да извърши както изключително жестоки деяния, така и велики подвизи. Когато някой е част от тълпата, той се държи така, сякаш е поел голямо количество опияняващо вещество, напълно замъгляващо разсъдъка му.“\n„Само един сигнал е достатъчен, за да превърне тълпите от мирни селяни и работници в мощни войнства, които ще бъдат готови да се разкъсат на парчета.“\n„На конформизъм в неговите драстични прояви се натъкваме в моменти на паника, завладяваща огромна маса хора… Конформеното поведение се проявява при тълпи, завладени от общи настроения и чувства. Когато хората са настроени на една вълна, е достатъчна и една искра, за да се разгори страшен пожар. Представите, възникнали у един или у малцина в рамките на колективната нагласа, понякога дори и лъжливи, фантастични, могат като лавина да увлекат околните.“\nКолкото до въпроса “Кога?”, смятам, че причината никой да не указва точното време е не в недостатъчно ясно виждане, а от задължението да се пазят тайни. Хората не трябва да получават знания наготово, а да са будни – това иска Небето от нас. Според мен до края на това десетилетие нещата все още ще бъдат относително спокойни, докато елита е концентриран в подготовката на своя режим. Дотогава и ние трябва да подготвим себе си и нашите ближни за онези времена. След това никой няма да ни даде думата…\nТогава единствената „истина“ ще е тази, която властващите проповядват. А каква е тя и днес четем на правителствения сайт на САЩ – America.gov:\n„Конспирационните теории съществуват само в света на митовете, където въображението не познава граници, страховете заглушават фактите, а доказателствата се пренебрегват.“\nВаксината против духовност


Ползите от пиенето на алкална вода - Здраве и Красота\nТя осигурява добри количества витамин С, биофлавоноиди, пектин и важни минерали, които предпазват имунната, храносмилателната и сърдечно-съдовата система.\nПиeнето на алкална вода всеки ден е едно от най-добрите неща, които може да направите за здравето си. Водата не само представлява голяма част от състава на тялото. Тя е от съществено значение за правилното функциониране на органите.\nПиенето на 6 до 8 чаши вода на ден се препоръчва за поддържане на необходимото ниво на хидратация и предотвратява развитието на болести.\nПонякога тази течност не е достатъчна сама по себе си и се нуждае от малко алкалност, за да може да регулира рН-то на организма.\nНякои напитки, предлагани на пазара твърдят, че предоставят тази полза. Истината е, че е много по-лесно да приготвите алкална вода у дома с органични съставки.\nС това лечебно средство не само ще намалите нивата на киселинност в тялото, но също така ще го заредите с множества полезни хранителни вещества.\nПо-долу искаме да споделим с вас една рецепта за приготвяне на това лечебно средство, което е едновременно евтино и полезно.\nЗащо трябва да пием алкална вода?\nПреди да ви покажем как да приготвите своя собствена алкална вода у дома, смятаме, че е важно да разкрием ползите от нея и защо трябва да пием няколко пъти седмично.\nДа започнем с това, че рН на тялото се измерва по скала от 0 до 14, като 7 е неутрално. Стойностите над 7 са алкални, а под 7 са киселинни.\nВижте още 6-те най-добри алкални храни на планетата\nСмята се, че за да може организмът да бъде здрав, неговото рН трябва да е между 7.35 и 7.45.\nПроблемът е, че нашите диети стават все по-киселинни. Същевременно повечето хора не са наясно, че голям процент от храните, които обикновено се консумират влияят на тези нива.\nВ резултат на това, органите изпитват редица проблеми, когато се опитват да изпълняват своите функции. С увеличаване на токсичните нива, тъканите започват да се влошават. Това води и до появата на сериозни заболявания.\nВ действителност киселинността може да причини смъртта на някои клетки, а в най-лошия случай може да ги стимулира да станат ракови.\nПоради тази причина подобряването на ежедневните хранителни навици и пиенето на най-малко 1 чаша алкална вода на ден е от съществено значение.\nТази напитка насърчава изхвърлянето на киселинните отпадъчни продукти и балансира рН на кръвта, за да окисли правилно клетките.\nПиенето й редовно повишава нивата на хидратация на организма, намалява умората и предотвратява симптомите на преждевременно стареене, както вътрешно, така и външно.\nАлкалната вода се приготвя чрез смесване на хималайска розова сол и лимон с пречистена вода. Тя осигурява добри количества витамин С, биофлавоноиди, пектин и важни минерали, които предпазват имунната, храносмилателната и сърдечно-съдовата система.\nТя също така съдържа етерични масла като лимонен и алфа-туйон, чийто антиоксидантен ефект спомага за намаляване на отрицателното въздействие на свободните радикали.\nПиенето й в умерени количества допринася за здравословно отслабване, бори се със задържането на течности и успокоява напрежението и главоболието.\nТя също така увеличава физическите и психическите енергийни нива, като намалява симптомите на стрес и раздразнителност.\nТя е лесна за приготвяне и съставките й могат да се открият на ниски цени в магазините за здравословни храни.\n2 л. пречистена вода\nИзмийте лимона с малко вода и ябълков оцет, за да го дезинфекцирате.\nСлед това го нарежете на филийки и добавете към кана с 2 литра пречистена вода.\nДобавете чаена лъжичка хималайска розова сол, разбъркайте със силиконова шпатула и оставете за една нощ при стайна температура.\nНа следващата сутрин пийте 1 или 2 чаши ½ час преди закуска.\nПосетете и: 5 “неочаквани” фактора, причиняващи главоболие\nТази алкална напитка не се препоръчва за хора с високо кръвно налягане.\nДозата не трябва да надвишава 3 пъти дневно, тъй като твърде много може да свръхалкализира тялото.\nЗа най-добри резултати пийте 6 чаши вода на ден и следвайте балансирана диета, богата на антиоксиданти и правете редовно упражнениня.\nИзбягвайте заведенията за бързо хранене и намалете консумацията на консервирани храни, тъй като те са потенциален източник на токсини.\nГрижа за косата5 интересни ползи от розмарина за косата


ROCK my world! :: Режисьори Share\nневероятен режисьор, просто обожавам филмите му!\nеми има и добри филми, има и доста тъпички\nужасни филми прави тоя човек, трябва да стои далеч от камерата\nЗаглавие: Тим Бъртън Сря Ное 19, 2008 7:41 pm\nТим Бъртън (на английски Тimothy William Burton) e американски кинорежисьор и сценарист, известен със специфичната визия на филмите си, понякога определяна като „приказна“ и „готическа“. Често работи с актьорите Джони Деп и Хелена Бонъм Картър, която е и негова съпруга.\nПрез 2006 г. получава номинация за Оскар в категорията „Най-добър анмационен филм“ за „Булката мъртвец“.\nИзбрана филмография на български\n1988 - Бийтълджус\n1989 - Батман\n1990 - Едуард Ножиците\n1992 - Батман се завръща\n1993 - Кошмарът преди коледа (сцеранист и продуцент)\n1994 - Ед Ууд\n1996 - Марсиански атаки\n1999 - Слийпи Холоу\n2001 - Планетата на маймуните\n2003 - Голяма риба\n2005 - Чарли и шоколадовата фабрика\n2005 - Булката труп\n2008 - Суини Тод: Бръснарят демон от Флийт Стрийт\nТимъти 'Тим' Уилям Бъртън (роден 25 Август 1958) е номиниран многократно освен за Наградите на Академията, така и за Златен Глобус, в категориите режисьор, сценарист и дизайнер, неповторим със странната и често мрачна атмосфера в своите висококачествени и прецизно изпипани филми.\nРежисьор е на два филма за Батман - 'Батман' (1989) и 'Батман се завръща' (1992). Работи с небезизвестният Джони Деп в поредица от филми: 'Едуард с ръцете ножици'(1990), 'Ед ууд' (1994), 'Слийпи Холоу' (1999)', 'Чарли и шоколадовата фабрика', както и 'Булката труп' (и двата през 2005). Неговият 'Суини Тод: Демонът бръснар от Флийт стрийт', заснет 2007г. е само поредният филм, в който Деп демонстрира таланта си и дори получава награда за 'Най-добър актьор' на 65-тите награди Златен Глобус. На същият фестивал филмът получава и наградата за 'Най-добър филм', а отделно през 2008-а, на 80-тите награди на Академията, получава номинации за Оскар за 'Най-добър актьор', 'Най-добра режисура' и 'Най-добри костюми'.\nБъртън е роден в Бърбанк, Калифорния, и е първият от двамата синове на Бил Бъртън и Джийн Ериксън. Рожденната му година понякога е бъркана с 1960. Най-много в собствените му книги: 'Меланхоличната смърт на Ойстърските момчета' и 'Кошмарът преди Коледа'. Бъртън описва себе си в собственото си детство като погълнато в себе си дете, живеещо в свят, изпълнен с чудатости и неограничена свобода на въображението. Като дете, растящо в Бърбанк той си представя, че е Убиецът с брадвата и заедно с по-малкият си брат плашат съседите им до такава степен,че се налага извикването на полиция. Той повтаря лудорията още няколко пъти с подобни резултати. Открива, че домашният живот и училището са много затормозяващи и започва да бяга от ежедневието си, прекарвайки безброй часове в гледане на нискобюджетни филми на ужаса, на които посвещава ранните си филми 'Едуард с ръцете ножици' и 'Ед ууд'. Филми, изиграли важна роля в детството му и предначертали кариерата му на режисьор са тези на Винсънт Прайс. В по-късното творчество на Тим личи дълбоката следа, която са оставили върху него. Друго негово голямо вдъхновение са стоп-моушън филмчетата на Рей Харихаузен.\nСлед завършване на гимназията, той спечелва стипендията на Дисни за Калифорнийският институт по изкуствата във Валенсия. Изучава анимация и чарактър дизайн в продължение на три години. Първият му професионален сблъсък с анимацията е когато работи като оцветител върху филмът на Ралф Бакши 'Властелинът на пръстените', първа и втора част. Започва работа като чирак-аниматор в студията на Дисни, а работата му е да рисува по 'Лисицата и Хрътката', но не остава задоволен от изискванията за арт-а на филмчето. По-късно получава отказ от Дисни да използват типажите му за филма, тъй като дизайните му са категорично обратното на дисниевските изисквания. Окачествени са, че са с визия на 'сериен магистрален убиец'. Бъртън се разочарова и не е особено щастлив по време на Дисни-периода си, но все пак намира утеха в рисуване и писане на стиховете, положили основите на пожъналия по-късно огромен успех 'Кошмарът преди Коледа' .\nПрез 1982 г. Тим Бъртън прави своят първи късометражен, шест-минутен филм 'Винсънт' за младо момче, чийто фантазии (също като на Бъртън) са да бъде всеизвестният идол от екрана Винсънт Прайс. Самият Прайс озвучава филмчето. Следващият му филм е игралният 'Франкенуини', с участието на Барет Оливър, Даниел Стърн и Шели Дювал (която го подкрепя в кариерата му от отдавна). Заснет както черно-белите филми от едно време и вдъхновен от Франкенщайн-а на Джейм Уайл, 'Франкенуини' разказва историята на момче, което съживява мъртвото си куче Спарки, което е ударено от кола на пътя... Докато филмчето печели награди по фестивали, от Дисни са загрижени дали то не е прекалено страшно за деца и го спират от екран. В последствие, 'Франкенуини' е разпространен на видео чак през 1992 година.\nИ въпреки, че Бъртъновият труд е обречен на забрава, самият той, вече е привлякъл вниманието на филмовата индустрия. Грифин Дюн, известният актьор-продуцент назначава Бъртън за режисьор на 'След часовете' (заснет 1985), комедия за отегчен word процесор, който оцелява след луда нощ в Сохо - филм предвиден да се режисира от Мартин Скорсезе, който по това време е зает с друг проект.. Когато финансите за 'Страстите Христови' са оттеглени и Скорсезе вече е свободен да режисира, Бъртън се оттегля преотстъпвайки честта нему, тъй като дълбоко го уважава и не иска да го обиди.\nНе след дълго, актьорът Пол Рубенс гледа 'Франкенуини' и избира Бъртън да режисира лента за широк екран с неговия известен типаж Пии-Уии Хърман. Филмът пожънва голям успех и се играе и на театрална сцена, а в последствие се превръща в хит по HBO. 'Голямото приключение на Пии-Уии Хърман' (1985), направен с бюджет от седем милиона долара спечелва повече от четирдесет милиона долара в бокс класациите. Бъртън, фен на ексцентричната музикална банда 'Ойнго Бойнго', поисква от вокалиста и автор на песните Дани Елфман да се погрижи за музиката към филма. От този момента нататък, Елфман е 'абониран', също като Джони Деп - за почти всичките филми на Бъртън. Изключение правят 'Ед Ууд' и ' Суини Тод'.\nСлед режисурата на серийните телевизионни епизоди на 'Алфред Хичкок представя вълшебните приказки на Шели Дювал', Бъртън получава следващия си голям проект. 'Бийтълджус' (1988) е суперреалистична комедия за млада двойка, принудена да се справя със странния живот след смъртта, което става особено трудно, особено след като семейство претенциозни юпита нахлуват в безценния им английски дом. С участието на Алек Болдуин и Джина Дейвис в главните роли, и Майкъл Кийтън като известен био-екзорсист на име Бийтълджус, филмът печели около осемдесет милиона долара, въпреки, че е заснет със сравнително нисък бюджет. Не стига това, но и печели и Оскар за грим.\nПоследната промяна е направена от *Disenchanted* на Нед Дек 07, 2008 4:03 pm; мнението е било променяно общо 1 път\nЗаглавие: Re: Тим Бъртън Сря Ное 19, 2008 7:42 pm\nБъртънската възможност да произвежда хит след хит с нискобюджетно студийно оборудване е оценена по достойнство и затова му е предоставена възможността да режисира своят първи блокбъстър - 'Батман' (1989г.). Заснемането на мега-бюджетната продукция в Лондон обаче, е изпълнено с проблеми. Бъртън отново работи с филмовите продуценти Джон Питърс и Питър Губер и му се налага да влезе на няколко пъти в конфликт с тях, когато изявява желание да наеме за главна роля Майкъл Кийтън, който го е впечатлил силно като Бийтълджус. Актьорът е известен с ролите си като психар, с репутация на комик, снимащ се в комедии и без грам опит в екшън филмите. Въпреки всичко това Бъртън успява да наложи мнението си, че Кийтън е идеален за ролята. Но това предизвиква отрицателните реакции на феновете, след приключването на кастинга, а от Уорнър Брадърс са готови да намалят предвидените хонорари. Самият Бъртън е притеснен от друго - смята за неподходящо Маскираният Кръстоносец да е с визия на горила. Настоява, че той трябва да е напълно обикновен човек, облечен със специално оборудван костюм, с който да плаши престъпниците. Наема Джак Никълсън за ролята на Жокера (Тим Къри е бил резервен вариант), както за да разсее страховете на феновете, така и за да привлече по-възрастната аудитория, която по принцип не се интересува от филмите с участие на супер-герои. Когато филмът е пуснат по екраните Юни месец 1989 година, е подсигурен с най-голямата маркетингова и рекламна кампания правена по това време и се превръща в един от най-големите хитове, на върха на всички бокс офис класации. Спечелва над четиристотин милона долара приходи по целия свят и двеста и петдесет милиона долара само в Щатите. Филмът оказва огромно влияние на заснемането на всички бъдещи филми със супер-герои. Като се започне със зловещата визия на героите, подплътени с дълбок психологизъм и се стигне до стилизираната готическа визия на Готам Сити, уникална за Тим Бъртъновия почерг.\n1990 г. Бъртън, заедно с Каролин Томпсън написва, а след това и режисира 'Едуард с ръцете ножици', използвайки отново Уинона Райдър от 'Бийтълджус' за една от главните роли. Джони Деп, тийн идол в края на осемдесетте, благодарение на участието му в тв сериала 21 'Jump Street' e ангажиран от Бъртън за ролята му на Едуард, който е създание на ексцентричен старомоден професор-откривател (игран от Винсънт Прайс, в последното му появяване на екрана преди да почине). Едуард изглежда като човек, с едната разлика, че ръцете му са направени от ножици. Точно когато ученът се кани да замени ръцете му с истински човешки умира, оставяйки го с остриетата. Действието се развива в предградията (филмът е заснет в Тампа, Флорида) и се твърди, че голяма част от филма навежда мисълта за неговото собствено детство в предградията на Бърбанк. Прайс многократно споменава, че 'Тим е Едуард'. Джони Деп написва подобен коментар във въведението си към книгата на Марк Салисбъри 'Бъртъновият поглед над Бъртън', имайки предвид първата си среща с Бъртън на кастинга на филма. 'Едуард' е окачествен като най-добрият филм на Бъртън от много фенове и критици. След тази колаборация на Тим Бъртън, Деп е поканен да участва като главна звезда в 'Ед ууд', 'Слийпи Холоу', 'Чарли и шоколадовата фабрика', 'Булката труп' и 'Суини Тод; Демонът Бръснар от Флийт Стрийт'.\nВъпреки, че Уорнър Брадърс отказват правенето на 'Едуард с ръцете ножици', тъй като е по-личен и нетака комерсиален , независимо от успеха на Батман преди това, сега Бъртън е поканен да режисира и следващата част на Батман - с изричното условие, че той поема цялостно режисурата и е свободен да взима всички решения той се съгласява. Резултатът е, че 'Батман се завръща', с участието на Майкъл Кийтън, завърнал се като Мрачният Рицар има цял нов състав от злодеи: Дани Де Вито (като Пингвина), Мишел Пфайфър (Жената-котка) и Кристофър Уокън като Макс Шрек - зъл, корпоративен магнат. По-мрачен и определено по-личен от предшественика си, филмът е заклеймен като прекалено страшен за да се гледа от деца. Аудиторията е дори още по-притеснена от прекалената сексуалност, конкретно идваща от садо-мазо визията на костюмът на Жената-котка. Известен критик отбелязва, че 'твърде много са злодеите, развалящи 'Батман', обръщайки внимание на това, че вниманието във филма определено се фокусира върху отрицателните персонажи, вместо върху самия Батман. Филмът поляризира феновете на такива, които са почитатели на мрака и злокобното и всички останали. Тим Бъртън многократно променя характера на Пингвина, в сравнение с този на Пингвина изветен от комиксите и телевизията. Докато в комиксите той е обикновен човек, Бъртън създава отрепка на природата: пингвино-човек с пръсти, слепени от ципи, заострен клюноподобен нос, и тяло, прилично на пингвин. 'Батман се завръща', заснет за осемдесет милиона долара, и е с двеста осемдесет и три милиона долара печалба от цял свят.\nБъртън започва подготвителните работи за следващият филм от поредицата, но в последствие се оттегля. Вал Килмър е определен за главната роля (след като Майкъл Кийтън се отказва да снима за новата цена определена от студията след напускането на Бъртън) Крис О'Донъл е Робин, Джим Кери е Гатанката (след като Робин Улямс отказва), Томи Лий Джоунс участва като Двуликият, а Никол Кидман е 'ябълката на раздора' - Д-р.Чейс Меридиън. Уорнър Брадърс отстраняват Бъртън от проекта, след като осъзнават, че тонът на филмът ще бъде сходен с 'Батман се завръща'. Бъртън се оттегля от колектова на Уорнър, но по-късно се завръща като продуцент на режисираният от Джоел Шумахер 'Батман завинаги' (1995). Филм за който той казва, че е 'като да си направиш татуировка, докато си друсан '.\nСледващото, което Бъртън пише и продуцира (но не режисира, защото е принуден да работи по 'Батман се завръща') е филмът 'Кошмарът преди Коледа' (1993). По начало иман предвид да бъде детска книжка с рими. Филмчето е режисирано от Хенри Селик, а сценарият е на Майкъл Макдауъл и Каролин Томпсън, базиран на оригиналната история, свят и типажи на Бъртън. Филмът направо е 'окултен' от почитателите си. Бъртън се сработва със Селик отново за 'Джеймс и гигантската праскова'(1996), който Бъртън ко-продуцира. Тези филмчета спомагат за подновеният интерес към стоп-моушън анимациите и за новото поколение филмчета заснети по този начин..\nИзтритите теми от 'Кошмарът преди Коледа' включват група вампири, които играят хокей на заледено езерце, удряйки със стиковете отрязаната глава на Тим Бъртън. В последствие, главата му е била заменена с традиционна хелоуинска изрязана с форма на лице тиква.\nНеговият следващ филм 'Ед Ууд'(1994) е от доста по-ниска класа, разказващ историята на Ед Ууд Джуниър - режисьор на филми, понякога наричан 'най-ужасният режисьор на всички времена'. С участието на Джони Деп в главната роля, филмът отдава на почит към нискобюджетните научно-фантастични филми на ужаса от детството на Бъртън. Става дума за комичен герой и неговата многоцветна банда от съмишленици с изненадваща нежност и чувствителност. След креативен спор по време на снимките на 'Кошмарът преди Коледа', Дани Елфман отказва да напише музиката за 'Уд Ууд' и ангажиментът за това поема Хауърд Шор. Претърпявайки рекламен провал по време на резлизирането си, филмът все пак е добре приет от критиците, и дори си заформя братсво от верни фенове, и не само.. Възвръща интереса към филмите на Ед Ууд Джуниър. Мартин Ландау получава и Оскар в категорията за поддържащ актьор, за своето изпълнение в ролята на Бела Лугоси.\nЕлфман и Бъртън се събират отново за 'Марсиански атаки' (1996). Базиран на популярните научно-фантастични серии, филмът е хибрид между сай-фи филмите от 50-те и межузвездно-бедствените фантази от 70-те -- анархична какафония от хитроумна сатира и глуповат хаос. Напълно случайно съвпадение е,че блокбъстърите 'Марсиански атаки' и 'Денят на независимостта' излизат горе-долу по едно и също време. Въпреки звездният екип от актьори като Джак Никъсън, Пиърс Броснан, Майкъл Джей Фокс, Сара Джесика Паркър, Натали Портман, Глен Клоуз и Род Стайгър и още много други, филмът получава смесена критика от Американските критици и е подминат от публиката на родна земя. Някакси се оказва успешен обаче, а в последствие, е разпространен на DVD и видео.\n'Слийпи Холоу', реализиран есента на 1999г.,завръщане към Златната епоха на Бъртъновата стилистика, със супернатурна атмосфера, уникални декори и поредното нестандартно превъплащение на Джони Деп, в ролята на Икаболд Крейн - детектив, съдебен следовател, твърде подобен като характер на учителят от Вашигтон, който е от оригиналната приказка. С този си филм, Бъртън отдава почит към старите филми на ужасите, този път от английската филмова компания Хамър. Ветеранът от Хамър, Кристофър Лий е само едно от имената, участващи като поддържащи главната роля.. Майкъл Гоф, Джефри Джоунс, Кристофър Уокън и Кристина Ричи, в ролята на Катрина Ван Тасъл допълват по неповторим начин представянето на Деп. В допълнение с готическата атмосфера , създадена от музиката на Елфман, филмът печели поредица от награди - Оскар за Оригинална Режисура и две от наградите на Британската Академия за Филмово и Телевизионно Изкуство (BAFTA) - за Най-добри костюми и Най-добри декори.. Начело на всички бокс-офис класации, 'Слийпи Холоу' се оказва ключова точка в живота на Бъртън. Едновремено с промените в личен план (раздялата му с Лиза Мари), Тим Бъртън променя радикално и стила на следващият си филмов проект - 'Планетата на маймуните', за който държи да подчертае, че 'не е римейк' на по-ранния филм.\nТим Бъртъновият Загубен в Оз\nЗамислен като оригинален телевизионен сериал, базиран върху безсмъртните творби на Л. Франк Баум, "Тим Бъртъновият Загубен в Оз" никога не е излъчван. Въпреки, че пилотен сценарий е бил написан от Трей Калауей, с директна намеса от страна на Бъртън като изпълнителен продуцент. Голям брой ключови сцени били заснети от опитният телевизионен продуцент Майкъл Кетълман, но ограничения в бюджета попречили на проекта да бъде реализиран докрай.\nМеланхоличната Смърт на Момчето Мида и Други Истории\nКнигата му "Меланхоличната Смърт на Момчето Мида и Други Истории" е публикувана за пръв път през 1996. Колекцията стихове е за асоциални, различни деца като Момчето Мида, Момичето Кибрит, Момчето-петно (които в последствие се превърнали в кратки анимации), Момичето Което Се Пръвъщаше В Легло и други сходни отритнати от обществото персонажи. Книгата е публикувана от издателство Фабер и Фабер, които също са публикували оригиналния артуърк към Слипи Холоу през 1989.\nПланетата на Маймуните "Планетата на Маймуните" e комерсиален успех, набрал $68 милиона в премиерният си уикенд. Филма обаче е оплют от критиците и е считан от мнозина за по-слаб от първата адаптация по книгата. Основните критики се, че филмът е поел в по-разводнена "кашкавалена" посока, вместо тъмния и нихилистичен тон на филма от 68-ма. Филма е значително по-различен от характерния за Бъртън стил, и има много спорове дали реално е на Бъртън, или той просто е бил "наемник", който е правел каквото му кажат. Бъртън обаче често се спречквал със студиото по време на снимките, веднъж се стигнало дотам, че просто напуснал снимачната площадка за целия ден. Правени са и множество промени във филма в последния момент. Въпреки успехът на филма и краят, който ясно намеква за продължение, очевидно няма намерения от страна на Бъртън или Студиото да правят втора част.\nБъртън режисира 'Голяма риба' (2003), който получава четири номинации за Златен Глобус, 'Чарли и шоколадовата фабрика' (2005) и 'Булката труп' (2005) - и двете с участието на Джони Деп в главните роли, за която и получава номинация за Оскар - за Най-добър Анимационен Филм. 'Чарли' и 'Булката' са най-високо оценените от критиката филми през годините. 'Чарли' постига огромен бокс-офис успех на стойност двеста и седем милиона.\nПрез 2006-та Бъртън започва работа по "Ако щете вярвайте". През юни той обявява че ще отложи работата по този филм за да се концентрира вместо това, върху филмовата адаптация на 'Суини Тод; Бръснарят Демон от Флийт Стрийт'. Това ще се превълне в още една колаборация с Джони Деп, който подписал за ролята на бръснарят-убиец. На 19 Юни 2007 Бъртън обявява, че се оттегля напълно от "Ако Щете Вярвайте".\nНа 5 февруари, 2007, Бъртън започва същинската работа по Суини Тод, по сценарий на Джон Логан. Продукцията на Дриймуъркс/Уорнър Брадърс излиза на 21 декември, 2007. Дотук работата на Бъртън по ‘Суини Тод’ - поредният филм, в който Деп демонстрира таланта си и дори получава награда за 'Най-добър актьор' на 65-тите награди Златен Глобус. На същият фестивал филмът получава и наградата за 'Най-добър филм', а отделно през 2008-а, на 80-тите награди на Академията, получава номинации за Оскар за 'Най-добър актьор', 'Най-добра режисура' и 'Най-добри костюми'.\nПрез ноември 2007-ма, Бъртън подписва договор с Дисни да режисира два 3-D филма. Първия ще е адаптация по ‘Алиса в Страната на Чудесата’, който в момента е в предпродукция. Снимките ще започнат през Май 2008. След това ще направи римейк на ‘Франкенкренвирш’ като стоп-кадър филм. Джон Огъст е обявил, че ще започне да пише един игрален и един стоп-кадър филм за Бъртън в момента, в който стачката на писателите приключи.\nБъртън в момента живее с Хелена Бонъм-Картър, с която има син, Били-Рей Бъртън, роден на 4 октомври 2003, и дъщеря, чието име не се съобщава, родена на 15-ти Декември, 2007. Бъртън и Бонъм Картър живеят в прилепени къщи, свързани с коридор, в Лондон. Двойката също има резиденция в градчето Хенли-на-Темза в Оксфордшир.\nБлизкия приятел на Бъртън, Джони Деп, станал един от кръстниците на Били Рей Бъртън скоро след раждането му. В "Бъртън за Бъртън" Деп пише интродукцията следното: "Какво повече мога да кажа за него? Той е брат, приятел, баща на кръщелника ми. Той е уникална и смела душа, някого, за когото бих отишъл до края на света и знам със сигурност, че би направил същото за мен."\nЧерно бели раета или шарка се появяват във всеки филм. Вплетени в дизайните на много неща, показвани на екрана са елегентни къдрички. Краищата на линиите често изтъняват в тънки спирали по ръбовете. Най-известната такава къдричка е хълмът в "Кошмарът преди Коледа" Редовно използва името "Едуард". Примери включват Едуард Ножицата, Ед Блум в Голяма Риба, и Ед Ууд във Ед Ууд. Отличителния мотив със скелетите изглежда е повлиян от художника Едуард Бурра (http://www.tate.org.uk/collection/N/N05/N05005_9.jpg). Често работи с актьора Джони Деп. Съвместната им работа включват филмите Едуард Ножицата, Ед Ууд, Слипи Холоу, Чарли и Шоколадовата Фабрика, Булката Труп и Суини Тод. Бъртън искал да даде роля на Деп и в "Марсиански Атаки", но ролята впоследствие взел Майкъл Джей Фокс. Често работи с актрисата и своя годеница Хелена Бонъм-Картър. Редовно показва мъртви кучета, клоуни, валящ сняг, подове на черно-бели квадратчета, усукани дървета, тиквени фенери, плашила, раирани змии, пеперуди, черно-бели раета и червенокоси във филмите си. В няколко филма, като например Батман се Завръща, Кошмарът преди Коледа и Едуард ножицата, действието се развива през зимата и включва разменянето на подаръци. При представянето на филма "Къща от Восък" с Винсънт Прайс, Бъртън казал, че любимата му сцена била да гледа как фигурите от восък се топят и очите им изпадат по такъв начин. Получил своя шанс да изрази тази си възхита, когато режисира Чарли и Шоколадовата Фабрика. Удало му се е и да работи с Винсънт Прайс, като му дава роля в Едуард Ножицата. Филмите му често имат сцена с вечеря на маса. Виж Бийтълджус, Батман, Едуард Ножицата, Слийпи Холоу,и Булката Труп. Филмите му често имат готически подтекст. Виж Бийтълджус, Батман, Батман се Завръща, Едуард Ножицата, Слийпи Холоу, Суини Тод, Кошмарът Преди Коледа и Булката Труп. Персонализира логото на продукцията в началото на всеки филм. Откриващите надписи обикновено използват следяща камера. Също имат склонността да минават върху, през или вътре в нещо. Дългата му колаборация със Дани Елфман, който е озвучил всичките му филми е още от 'Голямото приключение на Пии-Уии Хърман'. Изключение са Ед Ууд, който е озвучен от бележитият композитор Хауърд Шор и новият филм на Тим - Суини Тод, базиран върху мюзикъл с вече съществуваща музика на известният композитор Стивън Зондхайм. Главните му герои обикновено са аутсайдъри и са често свенливи, с бледо изражение и непослушна черна коса, близка до неговата. Историята за произхода, както и за странното поведение на много от персонажите му имат връзка с отношенията с бащите им. Батман, Слийпи Холоу, Биг Фиш, Чарли и Шоколадовата Фабрика и Едуард ножицата са добър пример. Много от персонажите му имат проблемно детство. Виж Битълджус, Батман, Слийпи Холоу, Голяма Риба и Чарли и Шоколадовата Фабрика. Много от главните персонажи в стоп-моушън филмите му имат дълги крака и малки стъпала.\nКарикатура на Бъртън се появява в епизодът "Завръщането на Патицата-прилеп" на шоуто Плъки Дък. В епизода главния герой преследва Бъртън за да получи роля в "Батман се Завръща". Бъртън не озвучава себе си в епизода; вместо това Морис Ла Марш (който, инцидентно, дублира Винсънт Д'Онофрио като Орсън Уелс в Ед Ууд) взима ролята.\nThe Nightmare Before Christmas (1993) Burton on Burton, edited by Mark Salisbury (1995, revised 2005) The Melancholy Death of Oyster Boy & Other Stories, (1997)\nVincent (1982) Frankenweenie (1984) Pee-wee's Big Adventure (1985) Beetlejuice (1988) Batman (1989) Edward Scissorhands (1990) Batman Returns (1992) Ed Wood (1994) Mars Attacks! (1996) Sleepy Hollow (1999) Planet of the Apes (2001) Big Fish (2003) Charlie and the Chocolate Factory (2005) Corpse Bride (2005) Sweeney Todd: The Demon Barber of Fleet Street (2007) The Spook's Apprentice (2009) Frankenweenie (full length stop-motion animated film) (2009) Alice in Wonderland (2010)\nThe Fox and the Hound uncredited (1981) as a Disney animator doing in-between work on the character Vixey Tron uncredited (1982) The Black Cauldron (unused conceptual artwork only) uncredited, (1985)\nThe Nightmare Before Christmas (1993) Cabin Boy (1994) Batman Forever (1995) James and the Giant Peach (1996) Corpse Bride (2005) 9 (2008) Ripley's Believe It or Not! (2009)\nПостановки и други филмови трудове\nSingles (1992) Hoffa (1992)\nHansel and Gretel, director (1982) Faerie Tale Theatre - Aladdin and His Wonderful Lamp, director (1984) Alfred Hitchcock Presents - The Jar, director (1986) Family Dog (1993) - executive producer, character design Lost in Oz (unproduced show) - executive producer Hollywood Gum - French commercial, director (1998) Kung Fu and Mannequin - Timex commercials, director (2000)\nМузикални видеоклипове Bones by The Killers (2006)\nЗаглавие: Re: Тим Бъртън Сря Ное 19, 2008 7:43 pm\nсори че поствах на 3 пъти, ама все пишеше месидж ту лонг\nта искам само да коментирм че не знаех че той е режисирал на дъ килърс клипа боунс, а той е мн як!\nза филмите няма кво да кажа, супер са\nЗаглавие: Re: Тим Бъртън Сря Ное 19, 2008 8:10 pm\nТОВА Е ЧОВЕКА!!!!\nОбожавам го! И него и филмите му! Няма друг такъв\nЗаглавие: Re: Тим Бъртън Сря Ное 19, 2008 8:31 pm\nЗаглавие: Re: Тим Бъртън Пет Май 22, 2009 5:40 pm\nLarger Than Life написа:\nЗаглавие: Тим Бъртън Вто Сеп 22, 2009 6:10 pm\nОбожавам филмите му! Нямам търпение да излезе Алиса с Джони Деп\nЗаглавие: Re: Тим Бъртън Вто Сеп 22, 2009 6:51 pm\nИ с Хелена Бонам-Картър\nКомбинацията Деп + Бъртън + Бонам-Картър е велика\nЗаглавие: Re: Тим Бъртън Пон Фев 01, 2010 12:05 pm\nМного ме радва тая връзка Тим Бъртън - Хелена Бонъм Картър -\nДжони Деп. ^^\nСега очаквам да излезе филма за Алиса, нямам търпение да го гледам,\nстрашно интересен ми изглежда и просто знам, че ще ми допадне. < 3\nИмам такова предчувствие.\nЗаглавие: Re: Тим Бъртън Съб Фев 06, 2010 9:26 am\nАз също! Още от миналата година съм го зачакала и сигурно ще се разкрещя ако се появи в някой сайт . Иначе човека си е велик, няма спор. Обожавам цялото му творчество, гледала съм почти всичко, в което участва жена му. И не на последно място - уважавам Джони Деп. Бъртън е направил страхотен избор относно близките си. Истински талант.\nЗаглавие: Re: Тим Бъртън Нед Юни 05, 2011 8:22 am\nИли го обажаваш, или не можеш да го понасяш..той е нелеп режисьор..страхотен е\nЗаглавие: Re: Тим Бъртън Нед Юни 05, 2011 5:58 pm\nМда. Моята Света Троица. Потопиш ли се веднъж в Тим, няма излизане.\nЗаглавие: Re: Тим Бъртън Сря Юли 06, 2011 8:31 pm\nОбожавам филмите му! Гледала съм ги почти всичките.\nЗаглавие: Re: Тим Бъртън Вто Юли 12, 2011 12:02 am\nНай - великия режисьор\nмисля че само 4 филма не съм гледал от неговите. Но ще се поправи и това\nЗаглавие: Re: Тим Бъртън Съб Мар 31, 2012 2:04 pm\nМда , запалиш ли се , няма оттърване\nЗаглавие: Re: Тим Бъртън\nROCK my world! :: Режисьори


Как да се грижим за мебелите у дома? | .:ТЯ - списание за жената:..\nКак да се грижим за мебелите у дома?\nРедактор October 2, 2014 0 0\t30 views\nДиваните няма да издържат дълго време, в случай че се натоварват неправилно: подлакътниците и гърбовете не са за сядане. В случай на прекомерно натоварване, пълнежът може да се деформира, а шевовете да се скъсат. Меките възглавници за гърба имат пълнеж, който е подобен на този на възглавниците за спане – периодичното изтупване ще удължи живота им.\nвиж още Барът в домашния интериор\nвиж още Аквариумът – средство за релаксация у дома\nPrevious ArticleТенденции при прическите този сезон\nNext ArticleПетъчни думи за размисъл с откъс от любимо четиво - 1


Забавни моменти от иначе сериозни задачи - версия 2016, или как (не) се пишат добри отчети | Client X\nМиналата година подбрахме бисери от отчетите на тайни клиенти като шеговито намигване към иначе сериозната мисия на привидното пазаруване: да мери качеството на обслужване и корпоративни стандарти по един обективен начин, да дава на нашите възложители и партньори една друга гледна точка.\nНовото през тази година е, че споделяме написаното не само от тайни клиенти, с които работим, но и от кандидати за наши сътрудници, като се оказва, че агенцията също е обект на тестване и оценка.\nЕто например какво ни пише кандидат за таен клиент:\n“...затова изкуствено, така да се каже, допуснах умишлено тия грешки с цел да оценя бъдещия си, дори временно, работодател, за което се извинявам, като се надявам за високо чувство на хумор и разбиране от отсрещната страна…”\nБлагодарим му и го разбираме. Успя да ни усмихне :)\nАнализът на натрупаното съдържание показва, че имаме поне четири категории, които активират чувството за хумор. Присъстващите в тях текстове и дори автори обаче никога не стигат до одобрени проверки, които предаваме на нашите клиенти. Сред тях са:\nОткровено странни или живописни описания.\nПравописни грешки и грешки при въвеждането.\nОбслужване извън граници.\nДруго, което не влиза в никакви категории.\nЕто и по точки, като започваме с\n1. Откровено страни или живописни описания\nСлужителят беше с нормално телосложение със стремеж към напълняване, или така изглеждаше заради зимните дрехи.\nМен ме поздрави служителка, която реално беше с гръб, но ме видя…\nНямаше бадж -- висок мъж на около 25 години с големи бузки и фирмена шапка; устните му бяха като на викторианска девойка.\nТой не ми обърна внимание и аз фиксирах друг служител. Като ме видя, се препарира.\nКонсултацията се проведе за продукт уста и паста за зъби и устна хигиена.\nСлужителите бяха опрятни и носеха обозначителен бадж на лявата гърда.\nВсичко светеше от чистота и лампи. Даже по мое мнение този блясък донякъде спира обикновените хора в нашия град да влизат в офиса.\nВ магазина нямаше никой, когато отидох. Бях консултирана веднага.\nТърговецът не носеше бадж. Той беше жена на 25-30 години с черна, вързана на опашка коса.\nВ салона обстановката бе неочаквано спокойна, не се чуваше страничен шум, разговори по телефон, музика или подобно — просто аз, консултантът и колите наоколо.\nКонсултирах се за климатик, но не на кухнята, а имам още една стая отзад.\nМагазинът е ситуиран на локация.\nСлужителят беше само по риза.\nМъжът беше висок около 175 см, с късоподстригана коса, добре вчесан. Не видях къде има татуировки, обеци или пиърсинги. Беше по елече, изглеждаше приветлив и готов да започнем.\nДа, имаше много цветя. Прави впечатление, че някои бяха със селски мотиви — саксията беше от бъчва. Доста селски стил.\nЗабележката към служителката ми е, че много повърхностно разучава клиента — трябва по-надълбоко да бръкне, за да разбере точните потребности и профил на клиента.\nНе получих внимание от продавач-консултанти, макар че видимо всички бяха свободни и не бяха заети.\nДата: Почти средата на месец ноември.\nЧас: Не пиков час от деня.\nНямаше бижута по тялото на служителката.\n2. Разговорен речник\nСлед влизане дълго време не бях оправена поради липса на свободен служител.\nКогато дойде "моят ред", бях "прередена" от клиентка, доведена от момичетата за бърз кредит. След това работата беше сведена до няколко минути и набързо уточняване на минимална информация и офериране набързо и припряно. Останах с неприятно усещане. Към края на консултацията външен човек повика служителя за негова употреба.\n3. Правопис и грешки при въвеждането\nПожела ми приятен ден и ме подкани да почесвам отново обекта.\nНямам обождане от страна на дилърството.\nКонсултантът вероятно се усъмни, защото по време на разговора слагаше ръката върху баджанака си.\nВалидатор: Запишете причината да не видите името.\nТаен клиент: Баджанак беше на дълга връзка и не беше удобно да се заглеждам в пазвата на консултанта. Връзката е добре да е на нивото на гърдите.\n(Предполагаме, че функцията AutoCorrect на смартфона просто не е разпознала думата бадж.)\nИмаше момиче, което свиреше на пияно и музиката беше много добра.\n(Дано и на трезво също да е била добра.)\nОписание на служител: “Момиче с дълга руса коса, черна коса, висока около 160 см, около 22925 години.”\nНапазарувах и други неща за лични стоки и се запотих на касата.\n4. Обслужване извън граници\nСлужителят беше с мургава кожа, разгърден, с космати гърди и носеше голям сребърен ланец, с кръст на него. Не е допустимо да работиш с клиенти и да си се разгърдил почти до пъпа, показвайки косматите си гърди и сребърния ланец, с кръст на врата си.\nСлужителката придоби още по-мрачен вид, опасявайки се, предполагам, че ще има въпроси от моя страна "Защо ми е толкова сметката?" и "Можете ли да ми предложите нещо по-добро?".\n...чието държане се обуславя с държане като към "много близък", макар да съм непознат и с използване на въпроса Коко да ти сложим? ("Колко да ти сложим") или само Коко?...\n(Проверка на бензиностанция.)\nДаде ми листче, ако искам да си записвам важните неща. Помолих я да ми даде примерен план или да ми запише. Обясни ми, че е много изморена в момента, и записа само лихвата и ми прехвърли листа аз да си записвам.\nСлед като казах, че ще си помисля, тя ме изпрати любезно и ми даде бонбонче.\n...момчето учтиво ѝ се извини с думите "Съжалявам, че Ви заговорих", а мен ме посрещна със "Здравейте! Вас изобщо няма да Ви заговарям."\nДокато се загледам в рафта с телефоните, служителят изчезна и при въпросителния ми поглед каза: "Отивам до тоалетна!". Не знаех дали да тръгвам, или да изчакам, и докато се чудех, служителят каза на свой колега: "Виж жената дали може да вземе Р девятката и на к'ва цена, че отивам до тоалетна."\nПочерпи ме с бонбона и всичко, което имаше в магазина, беше показано. Имах чувството, че съм в музей и преглеждам експонати.\n5. Всичко останало\nИмаше сушилник с много силна струя, но от опит знам, че има деца, които се страхуват от подобно изсушаване.\nВалидатор: Вие сте получили бележки за доуточняване към вече попълнен въпросник в системата на Client X. Моля да отговорите на зададените въпроси (означени са като оградени в червени рамки) и да изпратите въпросника за повторно одобряване.\nТаен клиент: Ръката ми е в голям бинт и марли и буквите понякога излизат различни от намерението ми.\nСлужителят любезно ми отвърна, че ако имам каквито и да е желания, е насреща и ще ме обслужи всякак.\nВалидатор: Продавач-консултантът осъществяваше ли зрителен контакт по време на разговора?\nТаен клиент: Бяхме близо един до друг. И се усещахме.\nВалидатор: Какво Ви предложиха?\nТаен клиент: Ваучер за ресторант, хотел и още нещо.\nТой ме погледна. Аз наведох глава. След минута ми предложи оферта. Оферта, на която не мога да устоя. Влезе в задната стаичка, забави се малко и точно в момента, в който започвах да се чудя какво да направя, той дойде. Застана до мен. Погледна ме. Усмихна се. И ми го подаде. Пакетът изглеждаше добре. Отворих и ахнах -- беше точно такъв, за какъвто съм си мечтала -- гладък, лъскав, с дискретен надпис. Засиях. Той ми го подаде в ръце и каза да го разгледам, да си поиграя, да видя какви функции има. Очарована съм.\nКазах на търговеца, че бързам защото съм спрял на аварийни и не мога сега да взема решение.\nПредложи ми 128 ГБ въздушно пространство.\nПотребността ми беше проста и не се изискваше задаване на кой знае какви въпроси.\nВалидатор: Какво Ви каза служителят?\nТаен клиент: Куп неща.\nСлужителят, който ме обслужи, се казваше X на длъжност "Специалист клиентски операции". Обслужи ме директно върху бюрото на служителката Y.\nКаза ми, че служителите са с българско производство от различни български фирми, с проверено качество и доказан вкус, с кратък срок на годност, което ги прави истински храни.\n“Бях поканена от служителката за консултация на бюрото, което работи.”\n“Бях поканена от служителката за консултация на бюрото, върху което ме обработи.”\n“Бях поканена от служителката за консултация върху бюрото, на което работи.”\n(И всичко това в едни и същи отчет.)\nВалидатор: Моля, приложете снимка.\nТаен клиент: (След известно забавяне от няколко часа изпраща своя паспортна снимка.)\nСкъпи приятели, разбира се, подобни коментари не могат да бъдат оставяни във вашите отчети, но ви благодарим от сърце, че допринасяхте за доброто ни настроение цяла година :)\nИлюстрация: 3 monsters от Larry Wentzel. Използвана с лиценз CC BY 2.0.


Европейската Honda HR-V получи турбо двигател - AУТОМЕДИЯ\nЕвропейската Honda HR-V получи турбо двигател\nФейслифтът на компактния кросоувър излиза на пазара през октомври\nЦветан Руменов 14.08.2018 10:25\nСлед японската и американската, планиран фейслифт претърпя и европейската версия на компактния кросоувър Honda HR-V. Най-важната новина при нея, е че получава 1,5-литров бензинов турбо двигател. Второто поколение на модела е създаден върху платформата на хечбека Honda Jazz и се произвежда от 2015 г.\nНай-забележимата разлика в автомобила след фейслифта е широката хромирана лента отпред, която визуално свързва фаровете. Освен това моделът получи нова предна броня с въздухозаборници с друга форма и фарове с хромирана облицовка, както и по-различни дневни светлини. Отзад се забелязват затъмнените задни светлини и хромираният елемент върху петата врата. Освен това по-високите комплектации ще се предлагат с LED светлини.\nЯпонската компания не показа снимки от салона на фейслифта, но се знае, че предните седалки са нови и имат по-развита странична опора, а платът, използван за тапицирането им, е с по-добро качество. В по-скъпите нива на оборудване има съчетание от кожа и плат. Освен това някои от автомобилите ще бъдат оборудвани със система за активно шумопотискане. Тя следи звуците с два микрофона и след това ги препокрива с антифазни аудио сигнали през високоговорителите.\nИма и новости в техническата част, като най-важната е появата на 1,5-литров турбо двигател VTEC. Подобен мотор се монтира върху други модели на Honda - Civic, Accord и CR-V. В зависимост от версията той развива от 174 до 205 конски сили, но точните характеристики на този двигател в HR-V още не са известни.\nПродажбите на обновения кросоувър в Европа ще започнат през октомври тази година, но в началото автомобилът ще се предлага с досегашните двигатели: 1,5-литров бензинов атмосферен с мощност 130 конски сили и 1,6-дизелову развиващ 120 коня. Бензиновият се комбинира с механична или автоматична трансмисия, а дизеловият - само с механична. Кросоувърът с новия бензинов турбо двигател ще се появят на пазара идната пролет.\nТагове: honda hr-v\nТази кола е срам за купувача и позор за продавача\nЗа по-малко пари има много по-добри модели, от други производители, разбира се. Дизела на тази хондичка със 140 км/ч показва 10.5/100 разход. Все пак говорим за С-сегмента. На базата на Сивик е, алоооо! Да си го карат!\nКолата е страхотна! Много изпипан СУВ са направили и от първото поколение до сега са много добри. Единствената ми забележка е към хромираната лента отпред. Разваля цялата хармония на автомобила. Много грозно седи. Всичко останало е супер. Интересно ще е турбо мотора 1,5 с каква мощност ще бъде. Карал съм само атмосферната версия и е доста добър. Не е за състезания, но си справя перфектно и е много икономичен. Оборотите не го плашат. Дори и да го вкарваш в лютеницата пак е икономичен.\nхан ( преди 1 година )\nМного добра машина.Хубава за града и извън,както и висок просвет.СЛед фейслифта,определено хваща окото,но цената,пак ще е дебела\nМного смотан модел.


https://blitz.bg/intsidenti/katastrofi/shokirashchi-podrobnosti-za-tragediyata-v-kolata-kovcheg-kray-debeli-lag_news662137.html Blitz.bg Радомир, България 12 Март 2019, 11:13 18599 прочита 0 коментара\n20-годишен младеж загина, а бременна жена на 21 години в 7-ия месец бе потрошена при жестока катастрофа край Радомирското село Дебели лаг, пише "Телеграф".\nКакто БЛИЦ съобщи, тежкият инцидент е станал към 18,30 часа. Двамата се връщали от кукерски фестивал, където участвали с група от село Калища. Младежът е от Калище, а жената е от същото село, но е женена в Дебели лаг.\nРазбрал от обаждане по телефона какво се е случило и веднага излетял към мястото. Качил ранената си жена и сам я откарал в "Пирогов". През нощта белият й дроб отекъл и лекарите я преместили в реанимацията. Засега смятат, че няма опасност за плода.


Впръскване Common Rail Дизел| Тех-ко Авточасти\nПрез 1997 г. Bosch пуска на пазара първата common rail система. Системата носи името на общия резервоар под високо налягане (common rail), който снабдява всички цилиндри с гориво. При конвенционалните системи за дизелово впръскване налягането на горивото трябва да се генерира индивидуално при всяко впръскване. В системата common rail, обаче, създаването на налягане и впръскването са отделени, което значи, че горивото постоянно е на разположение с нужното налягане за впръскване.\nCommon rail системите са с модулен дизайн. Всяка система се състои от помпа за високо налягане, инжектори, колектор и електронен управляващ блок.\nCommon rail системи за всички видове автомобили - от микромобилите до тежките луксозни лимузини. Помпите за високо налягане оперират при налягане между 1 100 и 2 200 бара. Предлагат се и системи с индивидуални помпи (плуг-ин помпи). Дюзите са или със соленоиден клапан, или с пиезо технология.\nЧисто и високоефективно впръскване на гориво поради изключително краткото разстояние за впръскване и многократното инжектиране\nМоже да се използва във всички модели автомобили поради модулния си дизайн


LG 22MT47D-PZ | Laptop.bg - Технологията с теб\nНачалоТелевизориВсички телевизори LGВсички телевизори MT47LG 22MT47D-PZ\nFull HD TV + Монитор\nЦена: 489лв. Виж всички продукти с марка LG\nЦена: 329лв. Виж всички продукти с марка LG\nЦена: 339лв. Виж всички продукти с марка LG\nЦена: 889лв. Виж всички продукти с марка LG\nизчерпан 268 лв.\nBlack Stabilizer и DAS Mode\nDivx HD плейър\nВъзпроизвеждайте бързо и лесно видео съдържания в DivX формат с LG Personal TV. Необходимо е само да свържете USB устройство, така можете да спестите време, усилия и пари за закупуването и използването на отделен DivX плейър.\n22 инча (55.9 см)\nТЕХНОЛОГИЯ НА ДИСПЛЕЯ - TV+MONITOR\nРАЗМЕР НА ЕКРАНА В INCH - 22.0 "\nРАЗМЕР НА ЕКРАНА В СМ - 55.9 СМ\nРЕЗОЛЮЦИЯ FULL HD - 1920 X 1080\nТИП TV - LED\nТЕХНОЛОГИЯ НА КАРТИНАТА - IPS LED\nКОНТРАСТ - 5000000:1\nЪГЪЛ НА ВИЖДАНЕ - 178\nЦИФРОВ ТУНЕР - DVB-T/ DVB-C\nТЕХНОЛОГИЯ НА ЗВУКА - VIRTUAL SURROUND\n50.8 x 36.5 x 15.9 см


Nationalparkhotel Kranichrast - НАЙ-НИСКИ ЦЕНИ от agoda.com\nВиж всички 6 места за настаняване в Kargow.\nDorfstrasse 15, Kargow, Kargow, Германия - Много добро местоположение - вижте на картата\nПовече за Nationalparkhotel Kranichrast\nПри посещение в Шварценхоф, в Nationalparkhotel Kranichrast ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nNationalparkhotel Kranichrast също така предлага много съоръжения за обогатяване на Вашия престой в Шварценхоф. Хотелът е оборудван със съоръжения като безплатен WiFi достъп във всички стаи, експресно настаняване/напускане, рум-сървиз, барбекю съоръжения, ресторант.\nАтмосферата на Nationalparkhotel Kranichrast се усеща във всяка стая. Удобства като телефон, сателитна/кабелна телевизия, тоалетни артикули, душ са само някои от даденостите на обекта. Възможностите за отдих, които хотелът предлага са сауна, които също предоставят бягство от ежедневието и предразполагат за пълна почивка. Насладете се на несравнимото качество на услугите и престижното местоположение на Nationalparkhotel Kranichrast.\nМоля, уведомете предварително Nationalparkhotel Kranichrast за очаквания час на пристигането ви.